|  |
| --- |
| Referat af møde i Ph.d.-udvalget den 7. maj 2019. |

Til stede var: Carl Bache, Nils Arne Sørensen, Lars Frode Frederiksen, Peter Simonsen og Nils Valdersdorf Jensen. Nina Bonderup deltog via Skype.

Fraværende med afbud: Julia Dakwar, Charlotte Fabricius, Mathies Græsborg Aarhus (Skype virkede ikke) og Kristina Hansen Hadberg.

1. Meddelelser.

Ph.d.-udvalgets formand oplyste, at professor Henk van der Liet, University of Amsterdam, har takket ja til dekanens henvendelse om formandskab for den komite, der skal foretage den internationale evaluering af ph.d.-uddannelsen ved Det Humanistiske Fakultets ph.d.-skole. Arbejdet forventes at pågå i løbet af efteråret 2019 eller foråret 2020.

Ph.d.-udvalgets formand meddelte, at Bettina Ibsen Hilt ikke længere varetager arbejdsopgaver for ph.d.-skolen. Han takkede Bettina Ibsen Hilt for den store indsats, hun har ydet i forhold til opbygning af Ph.d.-skolens kursusaktiviteter, hjemmeside mm. Britta Wichmann Thrane vil fremover varetage disse opgaver.

1. God praksis ved indskrivning af ph.d.-studerende.

Ph.d.-udvalgets formand redegjorde for formålet med dokumentet. Udvalget var enigt i det hensigtsmæssige med formulering af god praksis ved indskrivning og drøftede enkelte punkter i udkastet. Med enkelte tilretninger tilsluttede Ph.d.-udvalget sig udkastet. Formanden forelægger udkastet for dekanen. Endelig godkendelse sker på Ph.d.-udvalgets møde i september.

1. Godkendelse af ph.d.-plan.

Ph.d.-udvalget drøftede undervisningsforpligtelsen. Da der er tale om en eksternt finansieret ph.d.-studerende, hvor den eksterne part gør krav på 420 timer af undervisnings- og formidlingsforpligtelsen, henstilles det til Institut for Kulturvidenskaber, at formidlingsdelen på SDU fastlægges til 50% af Hum-normen (338 timer). Man noterede sig, at miljøskifte er planlagt i 5. semester. Det anbefales, at miljøskiftet så vidt muligt afvikles inden 5. semester. FUP er Filosofi, Uddannelsesvidenskab og Medier. Planen blev godkendt med disse bemærkninger.

4. Forslag til nedsættelse af bedømmelsesudvalg.

Institut for Historie har fremsendt forslag til udvalg til bedømmelse af ph.d.-afhandling.

På baggrund af det af Institut for Historie fremsendte forslag til bedømmelsesudvalg indstilles nedenstående til dekanens godkendelse:

Lektor Louise Nyholm Kallestrup (forkvinde)
Professor Bo Poulsen, Institut for Kultur og Globale Studier, Aalborg Universitet, og

Seniorforsker Jelle Van Lottum, Huygens Institute for Dutch History, Koninklijke Nederlandse Akademie van Wetenschappen

1. Dispensationsansøgninger.

Ph.d.-udvalget godkendte, at miljøskiftet er opfyldt med følgende elementer (270490-):

Institute for Kulturstudier og orientalske sprog, Oslo Universitet (13. november – 24. november 2017)

CERLIS (UMR 8070), Sorbonne III, Paris (25. juni – 28. august 2018)

Senter for Museumsstudier, Oslo Universitet (1 uge sommeren 2019)

Deltagelse i forskningsprogrammet Vores Museum (seminarer, konferencer)

5. Eventuelt.

Formanden foreslog følgende praksis i forhold til tilstedeværelse på udvalgsmøder:

Medlemmer der har deres arbejdssted i anden campusby end hvor mødet afvikles, kan anmode om at deltage via Skype Business såfremt det ønskes.

Ph.d.-udvalget tilsluttede sig dette.

Carl Bache

Ph.d.-udvalgsformand